‘n Hart wat vergenoegd is. (2)
Die wortel van onvergenoegdheid.
Onthou u nog waaroor ons laas week gesels het. Die pad wat God met Israel gestap het en hoe Hy hulle geleer en gelei het in die woestyn tsv hulle onvergenoegde harte.
Hy het vir hulle kom wys dat Hy die God is wat voorsien en hulle kom uitred het uit Egipte.
Onthou u waar die Here hulle gebring het by die Berg Sinai. Daar het hulle vir 9 maande gebly. Hierdie was nie die einde van hulle murmurering nie.
In Num 11 sien ons dat hulle nog steeds sukkel daarmee. En voor ons te hard is op hierdie mense, moet ons, onsself die vraag afvra hoeveel keer, voor ek my kan kry, murmureer ek oor ‘n situasie waarin ek beland. Voor ek my kon kry, vul gedagtes my hart wat nie tot eer van die Here is nie en wat wys dat ek ook, eintlik maar onvergenoegd is.
In Num 11 begin God op ‘n ander manier reageer op die volk se murmurering. Hy begin nou om by elke situasie te reageer met Sy toorn en oordeel. Die volk leer nie uit hulle verlede nie en God verwag dat daar nou ‘n geestelike verantoordelikheid is op die manier hoe hulle reageer.
Num 11: 1 sê nie vir ons waaroor die volk murmureer nie, maar die Woord is baie duidelik oor hoe God nou daarop reageer – vers 1-3
In vers 4 lees ons, dat daar ander volke ook was, wat deel was van hierdie menigte mense midde in die volk en hulle het begin murmureer oor die kos van Egipte.
Ons kry dit in gemeentes, in families e nook vriendskappe: dat daar altyd een of twee is, wat altyd kla.  Ons lees hoe hierdie gemengde groepe wat begin kla ook God se volk begin beinvloed het, en soos hulle mekaar beinvloed het, so beinvloed ons ook mekaar.
As jy lank genoeg in iemand se geselskap is wat heeltyd kla oor alles en net die verkeerd raak sien, gaan jy God se goedheid en genade ook miskyk.
Ons almal wat nou hier bymekaar is, woon in Suid- Afrika. Ons het altyd verwys na die Noorde  van Afrika as Donker Afrika en dit lyk amper of dit al net so donker raak aan die Suid Punt. Ons hoor van Eskom, die misdaad, die rand wat val, kos wat minder gaan raak, Covid wat weer terug kom ens ens. Al hierdie dinge is realiteite en ons gaan nie ons kop in die sand steek soos ‘n volstruis en dit ignoreer nie, maar ons moet daarop let dat ons fokus reg bly.
In vers 18 lees ons dat Moses vir die Volk sê dat God hulle gehoor het en dat Hy vir hulle so baie vleis sal gee dat dit by hulle neuse uit sal loop. Hoekom? Omdat hulle God verwerp het.
Vers 33. Terwyl die vleis nog in hulle monde was het God hulle geslaan met ‘n plaag sodat hulle die plek se naam genoem het, Kibroth Hattaavah (Hebreeus = graves of craving)

Kom ons kyk so bietjie verder aan na Num 14.
Hulle kom voor nog ‘n uitdaging en 10 uit die 12 sê dit is ‘n onmoontlike taak om Kanaan binne te val.
In vers 1 lees ons weer hoe die volk murmureer.
Vers 11 lees in die engels “Then the Lord said to Moses; ”How long will these people reject Me? And How long will they not believe Me, with all the signs which I have performed among them?”
Hulle val die karakter van God aan en Kom met soveel rebellie na God toe. Tsv God se genade, liefde en versorging in ons lewens.
God wil weer ‘n plaag stuur, maar Moses tree in vir die volk. God straf hulle wel deur vir hulle te gee waarvoor hulle vra. Hulle sê God het hulle uitgelei sodat hulle sal sterf in die woestyn – en God gee hulle wat hulle vra. Almal bo 20 jaar het in die woestyn gesterwe in die 40 jaar wat hulle rond geswerf het in die woestyn. Net Moses kon van ‘n afstand die beloofde land sien voor hy gesterf het en net Kaleb en Josua het die beloofde land na die 40jaar ingegaan. Num 14 vers 32-35
Ons moet versigtig wees wat ons sê in tye van stryd, dat ons nie toelaat dat die vyand ons aanhits teen God en ons dinge sê wat ons dalk sal kry nie. Tel jou woorde, want God Hoor jou.
Ons sien dus die wortel van hierdie sonde is onvergenoegdheid.
Onvergenoeg met God, met sy teenwoordigheid, met sy voorsiening en met sy plan.
Kom ons kyk na die eienskappe van ‘n onvergenoegde hart.
· Dit is ‘n toestand van die hart.
Dis ‘n gesindheid en houding teenoor God, wat nie tevrede is met wat God voorsien nie. Ons het hierdie begeerte vir meer en beter as wat God voorsien het. Dis natuurlik die begeertes van die vlees. Dit het gewoonlik te doen met die tydelike en nie die geestelike nie. Om te vergeet van God se ewige plan en Wie God is.
Matt 6:33 __________________________________________________________________________________________________________________________________________
· Dit veroorsaak dat ons heeltyd vergelyk.
Vergelyk oor hoe dit was. Wat ons alles gehad het en wat ons nou moes op offer. Dinge wat ander het en ons nie het nie. Van wat ons het tot by wat ander kan ervaar en ons nie. ‘n Hart wat onvergenoegd is, twyfel in God se goedheid, voorsiening, teenwoordigheid en wil. Dit is net nooit genoeg nie. Dit maak ons soms irrationeel.  Bv Deut 1. 
· Ons vergeet hoe God ons in die verlede gehelp het.
Dit is hoekom ‘n Joernaal so goed is. Skryf so een keer ‘n week so ‘n paar dinge neer oor dinge waaroor jy dankbaar is. As jy deur stryd gaan, skryf neer hoe Hy jou help en dra. Wanneer jy weer later teruggaan na die joernaal dan versterk dit ons geloof vir die toekoms. Ons as mens vergeet baie vinnig. Ons dink as ons deur stryd gaan, dat die Here ons net daar gaan los en dat Hy nie omgee nie.
Die teendeel is waar, want God wil ons leer en wys wie Hy is, maar ons gaan dit nooit leer wanneer ons Hom heeltyd bevraagteken en kla nie.
· Die sonde van Rebellie kom in ons lewens in.
Wanneer ek kla, verwerp ek eintlik God se soewereiniteit, Sy autoriteit, Sy wil in my lewe. Dit is ‘n stryd wat ons nie sal wen nie. God se wil sal geskied, maar ons maak dit soms net vir onsself net so onmoontlik en moeilik. 

Vra die Here vir genade en ‘n hart wat Hom vertrou al verstaan ek nie altyd alles nie.
Vra jouself??
Wat in My lewe lei daar toe dat ek myself met ander vergelyk?
____________________________________________________________________
Wat moet ek in my lewe verander om hierdie gewoonte af te leer?
____________________________________________________________________

Is ek vergenoegd? Kan ek werklik sê dat ek met ‘n dankbare hart lewe?
____________________________________________________________________








